open-index/open-wikipedia-markdown huggingface dataset:
அமாரே ஸ்டெளடமையர்

**அமாரே கர்சரெஸ் ஸ்டெளடமையர்** (ஆங்கிலம்:Amare Carsares Stoudemire, பிறப்பு - நவம்பர் 16, 1982) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் பீனிக்ஸ் சன்ஸ் என்ற அணியில் விளையாடுகிறார்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
சிட்னி துறைமுகப் பாலம்

thumb|right|300px|சிட்னி துறைமுகத்தின் தோற்றம் 
[thumb|upright|பாலத்தின் கட்டுமானத்திற்கு 6,000,000 [ஆணிகள் பயன்படுத்தப்பட்டன.]]
**சிட்னி துறைமுகப் பாலம்** (*Sydney Harbour Bridge*) என்பது சிட்னி துறைமுகத்தின் குறுக்கே அமைந்துள்ள உருக்கினாலான வளைவுப் பாலம் (*arch bridge*) ஆகும். இது தொடருந்து, தானுந்து, நடைபாதை மற்றும் ஈருருளி வழிகள் மூலம் சிட்னி மத்திய வர்த்தகப் பகுதியையும் (CBD), வடக்கு சிட்னியையும் இணைக்கும் போக்குவரத்து பாலமாக விளங்குகின்றது. சிட்னி பாலமும் இதன் அருகே அமைந்திருக்கும் ஓப்பரா மாளிகையும் சிட்னிக்கும் அவுஸ்திரேலியாவுக்கும் பெருமையைத் தரக்கூடிய சின்னங்களாகும். இந்த மேம்பாலத்தின் வளைந்த தோற்றம் காரணமாக உள்ளூர் மக்களால் இது "கோர்ட்டுக் கொழுவி" (*Coathanger*) என்று அழைக்கப்படுகின்றது..
 
1967 ஆம் ஆண்டு வரை இதுவே சிட்னியின் மிகப்பெரும் கட்டமைப்பாக இருந்தது. கின்னஸ் உலக சாதனைகளின் படி இப்பாலமே உலகின் மிக அகலமான பாலமாகும். அத்துடன் உருக்கினாலான மிக உயரமான பாலமும் ஆகும். இதன் அதி உயர் புள்ளி பாலத்தில் இருந்து 134 மீட்டர்கள் (429.6 அடி) ஆகும். இது உலகின் நான்காவது நீளமான வளைவுப் பாலமாகும்.

## வரலாறு
1815 ஆம் ஆண்டு *பிரான்சிஸ் கிறீன்வே* என்பவரால் திட்டமிடப்பட்டு சிட்னி துறைமுகத்தின் வட, தென்முனைகளுக்கான தொடுப்பாக இது கொள்கை அளவில் ஏற்றுக்கொள்ளப்பட்டது. ஆனாலும் 1900 ஆம் ஆண்டு வரை வரைபட மாதிரிகளுக்காகக் காலம் செலவழிந்தது. பின்னர் முதலாம் உலகப் போரைத் தொடந்து பொதுவான ஒரு நிர்மாண மாதிரிப்படத்தை "ஜே. பிறாட்ஃபீல்ட்" என்பவரின் தலைமையில் நிபுணர்கள் குழு தயாரித்தனர். அதனைத் தொடர்ந்து உலகளாவிய ரீதியில் இதை நிர்மாணிப்பதற்கான கேள்விப் பத்திரங்கள் நியூ சவுத் வேல்ஸ் மாநில அரசினால் கோரப்பட்டு 1922 ஆம் ஆண்டு இங்கிலாந்து மிடில்ஸ்பரோவைச் சேர்ந்த "டோர்மன் லோங் அன் கோ" என்ற நிறுவனத்திடம் இதன் கட்டுமானப் பணிகள் ஒப்படைக்கப்பட்டது.

1924 ஆம் ஆண்டு ஆரம்பிக்கப்பட்ட மேம்பாலம் கட்டும் பணிகள் 1400 தொழிலாளர்களுடன் 8 ஆண்டுகள் காலத்தில் 4.2 மில்லியன் பவுண்ட் செலவில் பாலம் நிர்மாணிக்கப்பட்டது. 6 மில்லியன் ஆணிகளும் 53000 தொன் உருக்கும் இதற்குப் பயன்படுத்தப்பட்டன. 1932 ஆம் ஆண்டு மார்ச் 19 ஆம் திகதி நியூ சவுத் வேல்ஸ் முதல்வர் "ஜோன் லாங்" இப்பாலத்தை அதிகாரபூர்வமாகத் திறந்து வைத்தார். தற்போது 8 வாகனச் சாலைகள் 2 தொடருந்து தடங்கள் கொண்டு அமைந்திருக்கின்றன. ஆரம்பத்தில் ட்ராம் வண்டிக்கான வழித்தடமொன்றும் இருந்தது. 1950 டிராம் சேவை நிறுத்தப்பட்டது.

## மேற்கோள்கள்

## வெளி இணைப்புகள்
* சிட்னி ஹாபர்பிரிட்ஜில் நடக்கலாம், வாங்க 
* சிட்னி நகர கவுன்சில்
* பாலத்தின் மீது ஏறுதல்
* 75வது ஆண்டு நிறைவு விழாக்கள் 

பகுப்பு:சிட்னி
பகுப்பு:நியூ சவுத் வேல்ஸ்
பகுப்பு:ஆஸ்திரேலியாவில் பாலங்கள்
சிக்காசோ

**

**சிக்காசோ*' ஐக்கிய அமெரிக்காவில் வாழும் தொல்குடி அமெரிக்க இனக்குழுவினர் ஆவர். இவர்கள் முன்னர் [[அலபாமா]]வின், ஹண்ட்ஸ்வில் பகுதிக்கு மேற்கில் [[மிசிசிப்பி]], [[தென்னசி]]ப் பகுதிகளில் அமைந்திருந்த [[தென்னசி ஆறு|தென்னசி ஆற்றோரம்]] வாழ்ந்து வந்தனர். ஐரோப்பியர் வருகைக்கு முன்னர் இவர்கள் அங்கிருந்து கிழக்காகச் சென்று, [[மிசிசிப்பி ஆறு|மிசிசிப்பி ஆற்றின்]] கிழக்குப் பகுதியில் குடியேறினர். சிக்சோக்கள், முதல் ஐரோப்பியர் வருகையில் இருந்து பலவந்தமாக ஒக்லஹோமாவுக்குத் துரத்தப்படும் வரை வடகிழக்கு [[மிசிசிப்பி]]யில் வாழ்ந்து வந்ததாகவே எல்லா வரலாற்றுப் பதிவுகளும் குறிப்பிடுகின்றன. இவர்கள், [[சிக்காசோ மொழி]] போன்ற ஒரு மொழியைப் பேசும் [[சொக்ட்டோ]]க்களுக்கு உறவுடையவர்கள். இவ்விரு மொழிகளும் சேர்ந்து [[முஸ்கோஜிய மொழிகள்|முஸ்கோஜிய மொழிகளின்]] மேற்குக் குழுவை உருவாக்குகின்றன.

சிக்காசோக்கள் இரண்டு பிரிவினராக உள்ளனர். இப்பிரிவுகள், *இம்ப்சக்தயா*, *இஞ்சுத்வாலிப்பா'' என்பனவாகும். இந்தியர் அகற்றல் சட்டத்தின் அடிப்படையில் ஒக்லஹோமாவுக்கு அகற்றப்பட்ட ஐந்து நாகரிகமுற்ற பழங்குடிகளுள் இக் குழுவினரும் அடங்குவர். இவ்வினக்குழுவினர் அரசினால் ஏற்றுக்கொள்ளப்பட்ட தேசிய இனங்களுள் 13 ஆவது பெரிய பழங்குடியாகும்.

பகுப்பு:அமெரிக்க இனக்குழுக்கள்
ஆப்பலாச்சிக்கோலா பழங்குடி

**ஆப்பலாச்சிக்கோலா பழங்குடி**, கிறீக் இனக்குழுவினரோடு உறவுடையவர்களாக இருந்த ஒரு தொல்குடி அமெரிக்கப் பழங்குடி ஆகும். இவர்களைப் பல்லச்சக்கோலா எனவும் அழைப்பதுண்டு. அவர்கள் ஹிச்சித்தி மொழிக்கு இனமான முஸ்கோஜிய மொழிகளுள் ஒன்றைப் பேசினார்கள். இவர்கள் ஆப்பலாச்சிக்கோலா ஆற்றோரமாக வாழ்ந்தனர்.

1706 ஆம் ஆண்டளவில் சில ஆப்பலாச்சிக்கோலா மக்கள் ஆப்பலாச்சிக்கோலா ஆற்றுப் பகுதியில் இருந்து தென் கரோலினா குடியிருப்புக்கு அண்மையில் உள்ள சாவன்னா ஆற்றுப் பகுதிக்குச் சென்றனர். 1706 ஆம் ஆண்டில் எடுக்கப்பட்ட ஒரு கணக்கெடுப்பின்படி, சாவன்னா ஆற்றுப் பகுதி ஆப்பலாச்சிக்கோலாக்கள் 80 பேர் சாவன்னா ஆற்றிலிருந்து 20 மைல் தூரத்தில் உள்ள ஒரு ஊரில் குடியேறியிருந்தனர். ஜான் பார்ண்வெல் என்பவர் 1715 இல் கூடிய திருத்தமான கணக்கெடுப்பொன்றைச் செய்தார். இது சாவன்னா ஆற்று ஆப்பாலாச்சிக்கோலாக்கள் இரண்டு ஊர்களில் வாழ்ந்ததாகக் குறிப்பிடுகிறது. இவற்றில், 64 ஆண்கள், 71 பெண்கள், 42 சிறுவர்கள், 37 சிறுமிகள் உட்பட 214 பேர் வாழ்ந்ததாகத் தெரிகிறது.

1715 ஆம் ஆண்டின் யமாசிப் போரில் இவர்களும் தென் கரோலினா மீதான தாக்குதலில் பங்கேற்றனர். பின்னாளில் இப்போரில் தப்பியவர்கள், மீண்டும், சட்டகூச்சி ஆறு, ஃபிளிண்ட் ஆறு ஆகியவை சந்திக்கும் இடத்திற்கு அருகில், ஆப்பலாச்சிக்கோலா ஆற்றுப் பகுதிக்கு வந்தனர்.

1833 இலும், 1834 இலும் செய்துகொள்ளப்பட்ட இரண்டு இந்தியர் அகற்றல் சட்ட ஒப்பந்தக்களுக்கு அமைய இவர்கள் இன்றைய ஒக்லஹோமாவுக்கு இடம்பெயர்ந்தனர். ஆப்பலாச்சிக்கோலா ஆறு, புளோரிடாவில் உள்ள ஆப்பலாச்சிக்கோலா நகரம் என்பன இவர்களுடைய பெயரைத் தழுவி இடப்பட்ட பெயர்கள் ஆகும்.

## மேற்கோள்கள்

பகுப்பு:அமெரிக்க இனக்குழுக்கள்
டாம்ப்பா

**டாம்ப்பா** (Tampa) ஐக்கிய அமெரிக்காவின் புளோரிடா மாநிலத்திலுள்ள ஒரு பெரிய நகரமாகும். இது புளோரிடா மாநிலத்தில் உள்ள இல்சுபரோ  மாவட்டத்தில் (Hillsborough County) உள்ளது. 2000 ஆம் ஆண்டு  303,447 ஆக இருந்த மக்கள்தொகை 2006 ஆண்டு கணக்கெடுப்பின்படி 332,888 ஆக உயர்ந்துள்ளது .

## மேற்கோள்களும் அட்டிக்குறிப்புகளும்


பகுப்பு:புளோரிடா நகரங்கள்
பில் கிளின்டன்

**வில்லியம் ஜெஃபர்சன் கிளின்டன்** அல்லது **பில் கிளின்டன்** (பிறப்பு **வில்லியம் ஜெஃபர்சன் பிலைத்**, ஆகஸ்டு 19, 1946) ஐக்கிய அமெரிக்காவின் 42வது குடியரசுத் தலைவராக 1993 ஆம் ஆண்டு முதல் 2001 வரை பதவி வகித்தவர் ஆவார். இதற்கு முன் இவர் ஆர்கன்சஸ் மாநிலத்தின் ஆளுநராக இருந்தார். இவரின் மனைவி இலரி கிளின்டன் 2008இல் அமெரிக்கக் குடியரசுத் தலைவர் தேர்தலில் மக்களாட்சிக் கட்சியின் வேட்பாளராகப் போட்டியிட்டுத் தோல்வி அடைந்தார்.
புதிய ஜனநாயகவாதியாக கருதப்பட்ட பில் கிளின்டன், மூன்றாம் வழி தத்துவ ஆளுமை, இவரது இருமுறை ஜனாதிபதி ஆட்சிக்காலத்தைப் பிரபலப்படுத்தியது. வட அமெரிக்க சுதந்திர வர்த்தகக் கோட்பாட்டிலும், நலக் காப்பீட்டுதிட்டத்திலும் இவரது செயல்திட்டங்கள் நடுநிலைமையுடன் விளங்குவதாகக் கருதப்பட்டன.

## மேற்கோள்

பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:கிராமி விருது வென்றவர்கள்
பகுப்பு:மக்களாட்சிக் கட்சி (ஐக்கிய அமெரிக்கா) அரசியல்வாதிகள்
தண்டம்பட்டு நடுகல்

முதலாம் மகேந்திரவர்மனின் 18-வது ஆட்சியாண்டில், மேல் வேணாட்டில் ஆந்தைப்பாடி என்னும் ஊரை ஈசைப் பெரும்பானரசர் என்னும் வாணரக் குல அரசனின் மருமகனாகிய பொற்சேந்தியார் என்பவர் ஆண்டு வந்தார். இப்பேரரசனின் சேவர்கள் (தண்டம்பட்டில் இருந்த) ஆதிநிரைகளைக் கவர்ந்தனர். ஆதிநிரைகளை மீட்பதற்கு நடந்த போரில் வேணாட்டினைச் சேர்ந்த 'நந்தியார்' என்பவன் வீரமரணம் அடைந்தான். இந்த நந்தியாருக்காக நடப்பட்ட நடுகல் **தண்டப்பட்டு நடுகல்** எனப்படுகிறது.

## நடுகல்லின் இதன் அமைப்பு

வலது கையில் குறுவாளும் இடது கையில் வில்லும் கொண்ட ஒரு வீரனின் உருவம் நடுகல்லில் உள்ளது. இந்த உருவத்தின் இடது பக்கத்தில் இக்கல்வெட்டு உள்ளது. இது வட்டெழுத்துக் கல்வெட்டின் வகையைச் சேர்ந்ததாகும்.

## கல்வெட்டின் முதன்மை படிவம்

கோவிசைய மயீந்திரவருமற்கு பதில் எட்டாவது வேணாட்டு ஆந்தைப்பாடி ஈசை பெரும்பாணரைசரு மருமக்கள் பொற்சேந்தியாரு சேவகரு கண்ட ஞான்று மீட்டு பட்டான் நாந்தியார் கல்க.

## கல்வெட்டின் திருத்திய படிவம்

கோவிசய மகேந்திர வர்மற்குப் பதினெட்டாவது மீவேணாட்டு ஆந்தைப்பாடி ஈசைப் பெரும்பாணரசர் மருமக்கள் பொற்சேந்தியார் சேவகர் தொறுக் கொண்ட ஞான்று மீட்டுப் பட்டான் வேணாட்டு நந்தியார் கல்.

## பின்குறிப்பு

*முதலாம் மகேந்திரவர்மன் என்ற பல்லவ அரசன் காலத்தில் பல்லவ அரசு தெற்கே புதுக்கோட்டை வரையிலும் பரவியிருந்தது. இவன் மகன் நரசிம்மவர்மன். மகேந்திரன் கி.பி. 590 முதல் கி.பி. 630 வரை ஆட்சி செய்தான் என்று ஆய்வாளர்கள் கூறுவார்கள்.

*வேணாடு என்பது வேள்+நாடு என்பதாகும். இது திருக்கோவலூர் முதலான ஊர்களைத் தன்னகத்தடக்கியதாகும். இதில் பல்லவ சிற்றரசர்கள் ஆட்சி புரிந்தனர்.

பகுப்பு:பல்லவர்
பகுப்பு:நடுகற்கள்
பகுப்பு:இந்தியக் கல்வெட்டுகள்
சான் வான் (புவேர்ட்டோ ரிக்கோ)

**சான் வான்** ஐக்கிய அமெரிக்காவின் புவேர்ட்டோ ரிக்கோ ஆட்சி நிலப்பகுதியின் தலைநகரமாகும். 2000 ஆம் ஆண்டிற்கான மதிப்பீட்டின் படி, 434,374 மக்கள் வாழ்கிறார்கள்.

## மேற்கோள்கள்


பகுப்பு:புவேர்ட்டோ ரிக்கோ
பகுப்பு:அமெரிக்க நகரங்கள்
பகுப்பு:வட அமெரிக்கத் தலைநகரங்கள்
கெவின் டுரான்ட்

**கெவின் வேன் டுரான்ட்** (ஆங்கிலம்:Kevin Wayne Durant, பிறப்பு - செப்டம்பர் 29, 1988) அமெரிக்காவின் கூடைப்பந்து ஆட்டக்காரர் ஆவார்.  இவர் என். பி. ஏ.-இல் ஓக்லஹோமா நகரின் என்.பி.ஏ. அணியில் விளையாடுகிறார். இதன்முன்னர் டெக்சாஸ் பல்கலைக்கழக ஆண்கள் கூடைப்பந்தாட்ட அணியிலும் ஒரு ஆண்டு ஆடியுள்ளார். 2007 என். பி. ஏ. தேர்தலில் சியாட்டில் அணி இவரை இரண்டாம் தேர்வு செய்தார்கள்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1988 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
டெக்சாஸ் பல்கலைக்கழகம் (ஆஸ்டின்)

**டெக்சாஸ் பல்கலைக்கழகம் - ஆஸ்டின்** (*University of Texas at Austin*), ஐக்கிய அமெரிக்காவில் டெக்சாஸ் மாநிலத்தில் ஒரு அரசு சார்பு பல்கலைக்கழகமாகும்.

## வெளி இணைப்புகள்
*டெக்சாஸ் பல்கலைக்கழக இணையத்தளம்
## மேற்கோள்கள்

பகுப்பு:ஐக்கிய அமெரிக்கப் பல்கலைக்கழகங்கள்
கிளைடு திரெட்சுளர்

**க்ளைட் ஆஸ்டின் ட்ரெக்ஸ்லர்** (*Clyde Austin Drexler*, பிறப்பு - ஜூன் 22, 1962) முன்னாள் அமெரிக்கக் கூடைப்பந்து ஆட்டக்காரரும் கூடைப்பந்து புகழ்ச்சி சபையில் ஒரு கணவரும் ஆவார். என். பி. ஏ.-இல் சேரருத்துக்கு முன் இவர் நாலு ஆண்டு ஹியூஸ்டன் பல்கலைக்கழகத்தில் கூடைப்பந்து விளையாடினார்; ஒரே அணியில் இன்னும் ஒரு எதிர் காலம் கூடைப்பந்துப் புகழ்ச்சி சபையின் கணவர், அகீம் ஒலாஜுவான், இருந்தார். இவர்கள் இரண்டு வீரர்களும் 1995ல் ஹியூஸ்டன் ராகெட்ஸ் அணியில் என். பி. ஏ. கடைசிப் போட்டிகள் வெற்றிபெற்றார். ட்ரெக்ஸ்லர் என். பி. ஏ.-இல் 1983 முதல் 1998 வரை விளையாடினார். 1983 முதல் 1995 வரை போர்ட்லன்ட் டிரயில் பிளேசர்ஸ் அணியில் விளையாடினார். 1995 முதல் 1998 வரை ஹியூஸ்டன் ராகெட்ஸ் அணியில் விளையாடினார்.

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
ரகுவரன்

**ரகுவரன்** (டிசம்பர் 11, 1958 - மார்ச் 19, 2008) தமிழ், மலையாளம், இந்தி, தெலுங்கு மொழிகளில் எதிர்நாயகனாகவும் குணச்சித்திர வேடங்களிலும் ஏறத்தாழ 300 படங்களுக்கு மேல் நடித்த திரைப்பட நடிகராவார்.

## வாழ்க்கைச் சுருக்கம்
நடிகர் ரகுவரன் 1958 திசம்பர் 11 அன்று கேரளாவில் உள்ள கொல்லங்கோடு என்ற இடத்தில் இராதாகிருஷ்ணன் வேலாயுதம் நாயர்-கஸ்தூரி தம்பதியருக்கு முதல் மகனாகப் பிறந்தார். 
மேலும் இவரின் தந்தை வேலாயுதம் நாயர் தொழில் செய்வதற்காக தமிழ்நாட்டில் உள்ள கோயமுத்தூரில் தனது குடும்பத்துடன் குடியேறினர். அதன் பின் ரகுவரன் கோவையில் தனது கல்லூரி கல்வியான இளங்கலைப் பட்டத்தைப் படித்து முடித்தார். இவர் 1982 ஆம் ஆண்டு ஏழாவது மனிதன் என்ற படத்தில் தமிழ்த் திரையுலகில் அறிமுகமானார். கூட்டுப்புழுக்கள், கை நாட்டு, மைக்கேல் ராஜ் ஆகிய படங்களில் கதாநாயகனாக நடித்தார். ஆனாலும் எதிர்நாயகன் வேடங்களில் அவரின் இரசிகர்களால் வரவேற்கப்பட்டது. சம்சாரம் அது மின்சாரம், அஞ்சலி போன்ற படங்களில் குணச்சித்திர வேடத்தில் நடித்தார். இது தவிர இந்தி, மலையாளம், ‌தெலுங்குப் படங்களிலும் நடித்திருக்கிறார்.

இவர் போதைப் பழக்கத்திற்கு அடிமையானதால் இவரது திரை வாழ்க்கையை மட்டுமின்றி சொந்த வாழ்க்கையையும் பாதிக்கப்பட்டது. இத்தகைய போதைப் பழக்கத்தால் இவர் காதல் திருமணம் செய்து கொண்ட நடிகை  ரோகிணியும் அவரை விட்டுப் பிரிந்து செல்ல நேர்ந்தது. ரகுவரன் அவரது போதைப் பழக்கத்தில் இருந்து விடுபட
முயற்சி செய்தாலும், அவரால் போதைப் பழக்கத்தில் இருந்து மீண்டு வர முடியாமல் போனது.

## மறைவு
ரகுவரன் உடல் நலக்குறைவு காரணமாக சென்னைச் சேத்துப்பட்டில் 2008 மார்ச் 19 அன்று காலமானார். நடிகை ரோகிணியைத் ‌திருமணம் செய்து கொ‌ண்ட ரகுவரனு‌க்கு ரிஷி என்ற மக‌ன் உ‌ள்ளா‌ர்.

## குறிப்பிடத்தக்க சில திரைப்படங்கள்
*பாட்ஷா
*முதல்வன்
*ரட்சகன்
*முகவரி
*சம்சாரம் அது மின்சாரம்
*ஏழாவது மனிதன்

## நடித்த சில திரைப்படங்கள்
### 1982 முதல் 1989 வரை

### 1990 முதல் 1999 வரை

### 2000 முதல் 2012 வரை

## மேற்கோள்கள்


## வெளி இணைப்புகள்
*ரகுவரன் - கலைஞனின் மரணம் : யமுனா ராஜேந்திரன் 
*ரகுவரன் வயது 60? - பத்திரிக்கைகளின் குழப்படி : பாரதிய நவீன இளவரசன்

பகுப்பு:தமிழ்த் திரைப்பட நடிகர்கள்
பகுப்பு:1958 பிறப்புகள்
பகுப்பு:2008 இறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:இந்தித் திரைப்பட நடிகர்கள்
சொக்ட்டோ

**சொக்ட்டோ** (*Choctaw*) எனப்படுவோர், தொடக்கத்தில், மிசிசிப்பி, அலபாமா, லூசியானா ஆகிய மாநிலங்களை உள்ளடக்கிய தென்கிழக்கு ஐக்கிய அமெரிக்காவில் வாழ்ந்த தொல்குடி அமெரிக்க இனக்குழு ஆகும். இவர்கள் பேசும் மொழி முஸ்கோஜிய மொழிக்குழுவைச் சேர்ந்தது. இவர்கள், மிசிசிப்பி ஆற்றுப் பள்ளத்தாக்கு முழுவதும் பரவியிருந்த மிசிசிப்பிப் பண்பாட்டின் ஒரு பகுதியினர் ஆவர். எசுப்பானியப் பயணிகள் இவர்களை முதன்முதலாகக் கண்டதாக நம்பப்படுகிறது. 19 ஆம் நூற்றாண்டில் இவர்களுக்கு அயலவர்களாக இருந்த ஐரோப்பிய அமெரிக்கக் குடியேற்றக்காரரின் பண்பாடு மற்றும் தொழில்நுட்ப அம்சங்கள் பலவற்றை இவர்கள் பின்பற்றி வந்தனர். இதனால் அக்காலத்தில் சொக்ட்டோக்கள், ஐரோப்பிய அமெரிக்கர்களால், ஐந்து நாகரிகமுற்ற பழங்குடிகளுள் ஒரு பழங்குடியாகக் கொள்ளப்பட்டனர். தெற்குப் பகுதியிலும் சில் சொக்ட்டோக் குழுக்கள் இருந்தாலும், ஒக்லஹோமா சொக்ட்டோ தேசமும், மிசிசிப்பி சொக்ட்டோ இந்தியக் குழுவுமே முதன்மையான சொக்ட்டோ சமூகங்கள் ஆகும்.

ஜனாதிபதி ஆண்ட்ரூ ஜாக்சன், சொக்ட்டோக்களில் வெளியேற்றத்தை இந்தியர் அகற்றல் செயற்பாடுகளுக்கு ஒரு மாதிரியாகக் கொண்டார். முதலாவது கண்ணீர்த் தடங்கள் பயணத்தை மேற்கொண்டவர்கள் சொக்ட்டோக்களே ஆவர். 1831 ஆம் ஆண்டில், ஆடும் முயல் வெளி ஒப்பந்தம் (Treaty of Dancing Rabbit Creek) எனப்படும், சொக்டோக்களை வெளியேற்றும் ஒப்பந்தத்தின்படி, ஒக்லஹோமாவுக்குச் சென்றவர்கள் போக, புதிதாக உருவான மிசிசிப்பி மாநிலத்திலேயே சில சொக்ட்டோக்கள் தங்கிவிட்டனர். இவர்களே முதன்முதலாக ஐக்கிய அமெரிக்கக் குடியுரிமை பெற்ற முக்கியமான ஐரோப்பியர் அல்லாத இனத்தவர் ஆவர். பெரிய ஐரிஷ் பஞ்சம் (1845–1849), ஏற்பட்ட காலத்தில் அவர்களுக்குத் தாராளமாக மனிதாபிமான உதவிகளைச் செய்தது தொடர்பாகவும் இவர்கள் நினைவு கூரப்படுகிறார்கள். அமெரிக்க உள்நாட்டுப் போர்க் காலத்தில் ஒக்லஹோமாவிலும், மிசிசிப்பியிலும் இருந்த சொக்ட்டோக்கள் பெரும்பாலும் கூட்டமைப்புக்கே ஆதரவாக இருந்தனர்.

## மேற்கோள்களும் குறிப்புகளும்

பகுப்பு:அமெரிக்க இனக்குழுக்கள்
ஐக்கிய அமெரிக்காவிலுள்ள தொல்குடி அமெரிக்கர்

**ஐக்கிய அமெரிக்காவிலுள்ள தொல்குடி அமெரிக்கர்** என்போர் அலாஸ்காவின் சில பகுதிகள் உட்பட இன்றைய ஐக்கிய அமெரிக்காவுக்கு உட்பட்ட வட அமெரிக்கப் பகுதிகளைச் சேர்ந்தவர்களும், ஐரோப்பியர் வருகைக்கு முன்பிருந்தே நீண்டகாலம் அங்கு வசித்து வருபவர்களும் ஆவர். இவர்களுள், பெரும் எண்ணிக்கையிலான தனித்துவமான பழங்குடிகள், நாடுகள், இனக்குழுக்கள் என்பன அடங்கும். இவர்களுட் பலர் இன்றும் அரசியல் சமுதாயங்களாக இருந்து வருகின்றனர். இவர்கள், **அமெரிக்க இந்தியர்**, **இந்தியர்**, **மூல அமெரிக்கர்** (Original Americans), **அமெரிந்தியர்** போன்ற பல பெயர்களாலும் அழைக்கப்படுவது உண்டு. எல்லாத் தொல்குடி அமெரிக்கர்களும் தொடர்ச்சியாக அமைந்த 48 மாநிலங்களிலிருந்து வந்தவர்கள் அல்ல. இவர்களிற் சிலர், அலாஸ்காவையும் தீவுகளையும்  சேர்ந்தவர்களாக உள்ளனர். இத்தகையவர்களில் அலாஸ்காவைச் சேர்ந்த, இனுப்பியாக், யூப்பிக், எஸ்கிமோக்கள், அலெயுத்துகள் என்பவர்கள் எல்லா வேளைகளிலும் தொல்குடி அமெரிக்கராகக் கருதப்படுவதில்லை. எனினும், 2000 ஆண்டிற்கான குடித்தொகைக் கணக்கெடுப்பு ஆவணங்களில், இவர்கள் எல்லோரையும் சேர்த்து *அமெரிக்க இந்தியர்களும், அலாஸ்கத் தொல்குடிகளும்* எனக் குறிப்பிடப்பட்டுள்ளது. ஹவாய்த் தொல்குடிகளும், பல்வேறு பசிபிக் தீவு அமெரிக்கர்களும் கூடத் தொல்குடி அமெரிக்கர்களாகக் கருதப்படலாம், ஆயினும் இது பொதுவான நடைமுறை அல்ல.

## ஐரோப்பியக் குடியேற்றம்
அமெரிக்காவில் இடம்பெற்ற ஐரோப்பியர் குடியேற்றம், தொல்குடி அமெரிக்கர்களையும், அவர்கள் பண்பாட்டையும் சிதைத்துவிட்டது. 16 ஆம் நூற்றாண்டு தொடக்கம் முதல் 19 ஆம் நூற்றாண்டு வரை, ஐக்கிய அமெரிக்கா ஆகிவிட்ட பகுதிகளிலிருந்த மக்களுக்கு, ஐரோப்பியக் குடியேற்றம் பல வழிகளிலும் நாசம் விளைவித்தது. ஐரோப்பியக் குடியேற்றக்காரரினால் ஏற்படுத்தப்பட்ட வன்முறைகளும், இன அழிப்பும், ஐரோப்பாவிலிருந்து வந்த தொற்று நோய்கள், சொந்த நிலங்களிலிருந்து இடம் பெயர்த்தமை, அடிமைகள் ஆக்கப்பட்டமை, உள்நாட்டுப் போர் என்பவற்றுடன், பெருமளவு கலப்பு மணங்களும் இந்த அழிவுகளுக்கு முக்கிய காரணங்கள் ஆயின.

## தொல்குடி அமெரிக்கர்; கொடிகளும், முத்திரைகளும்

## குறிப்புகள்


பகுப்பு:ஐக்கிய அமெரிக்க இனக்குழுக்கள்
பகுப்பு:ஐக்கிய அமெரிக்கப் பண்பாடு
பகுப்பு:அமெரிக்கப் பழங்குடிகள்
பகுப்பு:கிறித்தவமும் வன்முறையும்
வில்ட் சேம்பர்லென்

**வில்டன் நார்மன் சேம்பர்லென்** அல்லது **வில்ட் சேம்பர்லென்** (*Wilton Norman Chamberlain*, பிறப்பு - ஆகஸ்டு 21, 1936, மரணம் அக்டோபர் 12, 1999) முன்னாள் அமெரிக்கக் கூடைப்பந்து ஆட்டக்காரர் ஆவார். என். பி. ஏ.-இல் சேர்வதுக்கு முன் இவர் நாலு ஆண்டு கேன்சஸ் பல்கலைக்கழகத்தில் கூடைப்பந்து விளையாடினார். இவர் என். பி. ஏ.-இல் 1959 முதல் 1973 வரை விளையாடினார். 1959 முதல் 1964 வரை ஃபிலடெல்ஃபியா/சான் ஃப்ரான்சிஸ்கோ வாரியர்ஸ் அணியில் விளையாடினார். 1965 முதல் 1968 வரை ஃபிலடெல்ஃபியா 76அர்ஸ் அணியில் விளையாடினார். 1968 முதல் 1973 வரை லாஸ் ஏஞ்சலஸ் லேகர்ஸ் அணியில் விளையாடினார்.

என். பி. ஏ. வரலாற்றில் அதிக புள்ளிகளை பெறும் வீரர்களில் ஒருவராக இருக்கிறார். சராசரியாக 30.1 புள்ளிகள் ஒவ்வொரு போட்டியிலும் எடுப்பார். கூடைப்பந்து புகழ்ச்சி சபையில் ஒரு கணவர் ஆவார். மார்ச் 2, 1962 ஒரு போட்டியில் 100 புள்ளிகள் பெற்றார்; என். பி. ஏ. வரலாற்றில் ஒரு போட்டியில் வேறு யாரும் இவ்வளவு புள்ளிகள் இன்று வரை பெற்றவில்லை.

பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:கூடைப்பந்து விளையாட்டு வீரர்கள்
பகுப்பு:1936 பிறப்புகள்
பகுப்பு:1999 இறப்புகள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
மைக்கல் ரெட்

**மைக்கல் ரெட்** (ஆங்கிலம்:Michael Redd, பிறப்பு - ஆகஸ்டு 24, 1979) ஒரு அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் மில்வாகி பக்ஸ் என்ற அணியில் விளையாடுகிறார். என். பி. ஏ.-இல் மூன்று புள்ளி கூடைகள் எறியர வீரர்களில் இவர் ஒரு உயர்ந்த வீரர் ஆவார்.

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
டாமினீக் வில்கின்ஸ்

**ஜாக் டாமினீக் வில்கின்ஸ்** (*Jacques Dominique Wilkins*, பிறப்பு - ஜனவரி 12, 1960) முன்னாள் அமெரிக்கக் கூடைப்பந்து ஆட்டக்காரரும் கூடைப்பந்து புகழ்ச்சி சபையில் ஒரு கணவரும் ஆவார். தலைசிறந்த "ஸ்லாம் டங்க்" செய்யர வீரர்கலில் இவர் ஒன்று ஆவார். என். பி. ஏ.-இல் சேரருத்துக்கு முன் இவர் மூன்று ஆண்டு ஜோர்ஜியா பல்கலைக்கழகத்தில் கூடைப்பந்து விளையாடினார். வில்கின்ஸின் என். பி. ஏ. ஒழுக்கம் 1982ல் வெளிப்பட்டு 1999ல் முடிந்தது; நடுவில் இரண்டு ஆண்டு ஐரோப்பாவில் விளையாடினார். இவரின் என். பி. ஏ.-இல் மிகவும் உயர்ந்த ஆண்டுகள் அட்லான்டா ஹாக்ஸ் அணியில் விளையாடினார், ஆனால் என். பி. ஏ. கடைசிப் போட்டிகளை வெற்றிப்படவில்லை; இவரின் ஒரே போரேறிப்பு (Championship) ஐரோலீகில் பனதினயிகோஸ் அணியில் வெற்றிபெற்றார்.

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1960 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
முஸ்கோஜிய மொழிக்குழு

thumb|ஐரோப்பியர் வருகைக்கு முற்பட்ட கால முஸ்கோஜிய மொழிப் பரவல்
**முஸ்கோஜிய மொழிக்குழு** என்பது தென்கிழக்கு ஐக்கிய அமெரிக்காவைச் சேர்ந்த ஒரு உள்நாட்டுக்கு உரிய மொழிகளின் குடும்பம் ஆகும். இம் மொழிகள் பொதுவாகக் கிழக்கு மொழிகள், மேற்கு மொழிகள் என இரண்டு பிரிவுகளாகப் பிரிக்கப்படுகின்றன. எனினும் இது குறித்த வாதங்கள் இருக்கத்தான் செய்கின்றன. இம் மொழிகள் ஒட்டுநிலை மொழிகளாகும்.

## மொழிக்குடும்பப் பிரிவுகள்

முஸ்கோஜிய மொழிகள் ஒன்றிலிருந்து ஒன்று வேறுபடுகின்ற இரண்டு வகையில் வகைப்படுத்தப்பட்டு உள்ளன. வழக்கில் உள்ள வகைபிரிப்பு, மேரி ஹாஸ் என்பரும் அவரது மாணவர்களும் உருவாக்கியது. பிந்தியதும், சர்ச்சைக்குரியதும் ஆன இன்னொரு வகைப்பாடு பமீலா முன்றோ என்பவரால் உருவாக்கப்பட்டது.

### ஹாஸ் வகைப்பாடு

# மேற்கு முஸ்கோஜிய மொழிகள்
## சிக்காசோ
## சொக்ட்டோ
# கிழக்கு முஸ்கோஜிய மொழிகள்
## நடு முஸ்கோஜிய மொழிகள்
### அப்பலாச்சி-அலபாமா-கோவாசாத்தி குழு
#### அலபாமா-கோவாசாத்தி
##### அலபாமா
##### கோவாசாத்தி
#### அப்பலாச்சி
##### அப்பலாச்சி
### ஹித்சித்தி-மிக்காசுக்கி
#### ஹித்சித்தி-மிக்காசுக்கி
## கிறீக்

### முன்றோ வகைப்பாடு

# வடக்கு முஸ்கோஜிய மொழிகள்
## கிறீக் / செமினோலே
# தெற்கு முஸ்கோஜிய மொழிகள்
## தென்மேற்கு முஸ்கோஜியக் குழு
### அப்பலாச்சி
#### அப்பலாச்சி
### அலபாமா-கோவாசாத்தி
#### அலபாமா
#### கோவாசாத்தி
### மேற்கு முஸ்கோஜிய மொழிகள்
#### சிக்காசோ
#### சொக்ட்டோ
## ஹித்சித்தி / மிக்காசுக்கி குழு
### ஹித்சித்தி / மிக்காசுக்கி

## பிற மொழிகளுடனான தொடர்புகள்

ஹாஸ் (1951, 1952) என்பார், முஸ்கோஜிய மொழிகள், குடாப்பகுதி மொழிகள் எனப்படும் பெரிய மொழிக் குழு ஒன்றின் ஒரு பகுதி எனக் கருத்து வெளியிட்டார். குடாப்பகுதி மொழிகளுள், முஸ்கோஜிய மொழிகள், அத்கப்பா, சித்திமச்சா, துனிக்கா, நட்செஸ் ஆகிய மொழிக் குழுக்கள் அடங்கு என அவர் கூறினார். காம்பெல் போன்றவர்கள், குடாப்பகுதி மொழிகள் என்னும் கருத்துருவை மறுக்கிறார். சிலர் முஸ்கோஜிய மொழிகள், யமாசி மொழிகளுடன் தொடர்புள்ளவை எனக் கருதினர். யமாசி மொழிபற்றி மிகக் குறைவாகவே அறியப்பட்டுள்ளது. யமாசி பல இனங்களின் ஒரு குழுவையே குறிக்கிறது என்றும், அவர்கள் ஒரே மொழியைப் பேசியவர்கள் அல்ல என்ற கருத்து உண்டு.

பகுப்பு:முஸ்கோஜிய மொழிகள்
பகுப்பு:மொழிக் குடும்பங்கள்
ஒக்லஹோமா சொக்ட்டோ தேசம்

**ஒக்லஹோமா சொக்ட்டோ தேசம்**, ஐக்கிய அமெரிக்கா, ஒக்லஹோமா ஆகியவற்றின் அரசுகளுடன் சிறப்புத் தொடர்புகளைப் பேணிவருகின்ற பகுதியளவு தன்னாட்சி ஒரு பகுதி ஆகும். இங்கே சுமார் 250,000 மக்கள் வாழ்கின்றனர். சொக்ட்டோ தேசத்தின் தலைமையகம் ஒக்லஹோமாவின் துரந்த் நகரில் அமைந்துள்ளது. ஒக்லஹோமாவின் துஷ்கஹோமாவில் உள்ள வரலாற்றுச் சிறப்புமிக்க *கவுன்சில் ஹவுஸ்* இன்று சொக்ட்டோ அருங்காட்சியகத்தையும், நீதித்துறையின் நீதிமன்றத் தொகுதியையும் கொண்டுள்ளது. சொக்ட்டோ தேசம், ஒக்லஹோமா சொக்ட்டோக்கள் எனப்படும் தொல்குடி அமெரிக்கர்களின் இன்றைய தாயகமாக உள்ளது. இவர்கள் 1831 க்கும் 1838 க்கும் இடையில் அவர்களில் மூலத் தாயகப் பகுதிகளிலிருந்து பலவந்தமாக ஒக்லஹோமாவின் இப்பகுதிக்கு அகற்றப்பட்டனர். இங்கே அவர்கள், ஒக்லஹோமா சொக்ட்டோ தேசம் என்ற பெயரில் ஒழுங்குபடுத்தப்பட்டனர். இவ் வெளியேற்றம் 20 ஆம் நூற்றாண்டுத் தொடக்கம் வரை தொடர்ந்ததாகச் சொல்லப்படுகிறது. 1903 ஆம் ஆண்டில் 300 சொக்ட்டோக்கள் ஒக்லஹோமா சொக்ட்டோ தேசத்துக்கு அனுப்பப்பட்டதாகத் தெரிகிறது.

## புவியியல்
ஒக்லஹோமா சொக்ட்டோ தேசம் சுமார் 11,020 சதுரமைல் (28,500 கிமீ2) பரப்பளவு கொண்டது. இதில், தென்கிழக்கு ஒக்லஹோமாவிலுள்ள 10 1/2 கவுண்டிகள் அடங்கியுள்ளன. இவை அட்டோக்கா கவுண்டி, பிரையன் கவுண்டி, சொக்ட்டோ கவுண்டி, கோல் கவுண்டி, ஹஸ்கெல் கவுண்டி, ஹியூகெஸ் கவுண்டியின் அரைப்பகுதி, லாட்டிமெர் கவுண்டி, லே புளோர் கவுண்டி, மக்கர்ட்டன் கவுண்டி, பிட்ஸ்பர்க் கவுண்டி, புஷ்மத்தாஹா கவுண்டி என்பனவாகும்.

## அரசு
இத் தேசத்தின் பழங்குடித் தலைமையகம், ஒக்லஹோமாவின் தூரத்தில், மூன்று மாடிக் கட்டிடங்களையும், ஒரு தளக் கட்டிடங்களையும் கொண்ட ஒரு கட்டிடத் தொகுதியில் அமைந்துள்ளது. சொக்ட்டோ பழங்குடி, சொக்ட்டோ தேச அரசியலமைப்பினால், ஆளப்படுகின்றது. இந்த அரசியலமைப்பு, 1984 ஜூன் 9 ஆம் தேதி மக்களால் ஏற்றுக்கொள்ளப்பட்டது. இந்த அரசியலமைப்பின் கீழ், அரசின் நிறைவேற்றுப் பிரிவு, சட்டவாக்கப் பிரிவு, நீதிப் பிரிவு என்னும் பிரிவுகள் அமைக்கப்பட்டுள்ளன. சொக்ட்டோப் பழங்குடிகளின் தலைவர் நான்கு வருடங்களுக்கு ஒரு தடவை மக்களால் தெரிந்தெடுக்கப்படுகிறார். இவர் பழங்குடிப் பேரவையின் (Tribal Council) வாக்களிக்கும் உரிமையுள்ள ஒரு உறுப்பினர் அல்ல. பழங்குடியின் சட்டவாக்க அதிகாரம் 12 உறுப்பினரைக் கொண்ட பழங்குடிப் பேரவையிடம் உள்ளது. இந்தப் பேரவை உறுப்பினர்கள் சொக்ட்டோ மக்களால் தேர்வு செய்யப்படுகின்றனர்.

## இவற்றையும் பார்க்கவும்

* கண்ணீர்த் தடங்கள்
* ஐந்து நாகரிகமுற்ற பழங்குடிகள்

## வெளியிணைப்புகள்
* சொக்ட்டோ தேச இணையத்தளம்

## மேற்கோள்கள்

பகுப்பு:அமெரிக்க இனக்குழுக்கள்
நமீபியா

**நமீபியா** (*Namibia*), தெற்கு ஆபிரிக்காவில் அட்லாண்டிக் பெருங்கடல் ஓரமாக உள்ள ஒரு நாடாகும். இதன் எல்லைகளில் வடக்கே அங்கோலா, சாம்பியா, கிழக்கே பொட்ஸ்வானா, தெற்கே தென்னாபிரிக்கா ஆகிய நாடுகள் அமைந்துள்ளன. இந்நாடு தென்னாபிரிக்காவிடம் இருந்து 1990 இல் விடுதலை பெற்றது. இதன் தலைநகரம் விந்தோக் ஆகும். ஐநா, தெற்கு ஆபிரிக்க அபிவிருத்தி ஒன்றியம்  (SADC), ஆபிரிக்க ஒன்றியம் (AU), பொதுநலவாய நாடுகள் ஆகியவற்றில் அங்கம் வகிக்கின்றது. இதன் பெயர் நமீப் பாலைவனத்தின் பெயரைத் தழுவியது.

## மேற்கோள்கள்

## வெளி இணைப்புகள்
* நமீபியா குடியரசு - அரச இணையத்தளம்
* த நமீபியன் - செய்திகள்
* நமீபியா சுற்றுலா மையம்

பகுப்பு:தெற்கு ஆப்பிரிக்க நாடுகள்
பகுப்பு:நமீபியா
பகுப்பு:ஐக்கிய நாடுகள் சபையின் உறுப்பு நாடுகள்
ஜெய்-சி

**ஜெய்-சி** (Jay-Z), என்றழைக்கப்படும் **ஷான் கோரி கார்டர்** (Shawn Corey Carter), அமெரிக்காவின் புகழ்பெற்ற ராப் இசைக் கலைஞர் ஆவார். நியூயார்க் நகரத்தில் பிறந்து வளந்தவர். சிறுவயதிலேயே இவர் இசையில் அக்கறைப்பட்டார். 1989 முதல் 1995 வரை வேறு ராப்பர்களின் பாடல்களில் சில கவிதைகளை படைத்தார். 1996இல் வேறு ரெக்கொர்ட் நிறுவனத்தை சேரர்த்துக்கு பதில் தன் ரெக்கொர்ட் நிறுவனம், ராக்-அ-ஃபெல்லா, நிறுத்தார். இதின் மூலம் இவரின் முதலாம் ஆல்பம், ரீசனபில் டவுட், படைத்து புகழுக்கு வந்தார். 1996 முதல் 2007 வரை 11 ஆல்பம்களை படைத்த ஜெய்-சி ராப் உலகத்தில் மிகவும் செல்வந்தராவார். 7 தடவை கிராமி விருதை வெற்றிபெற்ற ஜெய்-சி ராப் இசைத் தவிர நியூயார்க் நகரத்தில் 40/40 க்ளப்பின் உடைமைக்காரர், நியூ ஜெர்சி நெட்ஸ் கூடைப்பந்து அணியின் ஒரு உடைமைக்காரர் ஆவார். இவரின் மனைவி புகழ்பெற்ற ஆர் & பி பாடகர் பியான்சே நோல்ஸ் ஆவார்.

## ஆல்பம்கள்
* 1996: ரீசனபில் டவுட்
* 1997: இன் மை லைஃப்டைம், வால்யும் 1
* 1998: வால்யும் 2: ஹார்டு நாக் லைஃப்
* 1998: ஸ்ட்ரீட்ஸ் இஸ் வாச்சிங் (மற்ற ராப்பர்கள் கூட)
* 1999: வால்யும் 3: லைஃப் & டைம்ஸ் ஆஃப் ஷான் கார்டர்
* 2000: த டைனஸ்டி ராக் லா ஃபமிலியா
* 2001: த புளூப்பிரிண்ட்
* 2002: த பெஸ்ட் ஆஃப் போத் வேல்ட்ஸ் (ஆர். கெலி கூட)
* 2002: த புளூப்பிரிண்ட் 2: த கிஃப்ட் & த கர்ஸ்
* 2003: த ப்ளாக் ஆல்பம்
* 2004: அன்ஃபினிஷ்ட் பிஸ்னஸ் (ஆர். கெலி கூட)
* 2004: கொலிஷன் கோர்ஸ் (லின்கின் பார்க் கூட)
* 2006: கிங்டம் கம்
* 2007: அமெரிக்கன் கேங்ஸ்டர்

## மேற்கோள்கள்

பகுப்பு:ராப் இசைக் கலைஞர்கள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பிரான்டன் ராய்

**பிரான்டன் டவேன் ராய்** (*Brandon Dawayne Roy*, பிறப்பு - ஜூலை 23, 1984) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் போர்ட்லன்ட் டிரயில் பிளேசர்ஸ் என்ற அணியில் விளையாடுகிறார். இதன்முன்னர் வாஷிங்டன் பல்கலைக்கழக ஆண்கள் கூடைப்பந்தாட்ட அணியிலும் நாலு ஆண்டு ஆடியுள்ளார்.

பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:கூடைப்பந்து விளையாட்டு வீரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
வாஷிங்டன் பல்கலைக்கழகம்

**வாஷிங்டன் பல்கலைக்கழகம்** (*University of Washington*), ஐக்கிய அமெரிக்காவின் வாஷிங்டன் மாநிலத்தின் அரசு சார்பு பல்கலைக்கழகமாகும்.

## மேற்கோள்கள்

## வெளி இணைப்புகள்
* வாஷிங்டன் பல்கலைக்கழக இணையத்தளம்

பகுப்பு:ஐக்கிய அமெரிக்கப் பல்கலைக்கழகங்கள்
ஜோர்ஜியா பல்கலைக்கழகம்

**ஜோர்ஜியா பல்கலைக்கழகம்** (*University of Georgia*), ஐக்கிய அமெரிக்காவின் ஜோர்ஜியா மாநிலத்தின் ஏத்தன்ஸ் நகரத்தில் அமைந்துள்ள அரசு சார்பு பல்கலைக்கழகமாகும்.

## வெளி இணைப்புகள்
* ஜோர்ஜியா பல்கலைக்கழக இணையத்தளம்

## மேற்கோள்கள்


பகுப்பு:ஐக்கிய அமெரிக்கப் பல்கலைக்கழகங்கள்
1857

**1857** (**[[ரோம எண்ணுருக்கள்|MDCCCLVII]]**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 7 - கடைசி முகலாய அரசர் பகதூர் ஷா மீது விசாரணை
* ஜனவரி 9 - கலிபோர்னியாவில் பார்க்ஃபீல்ட் என்ற இடத்தில் 7.9 ரிக்டர் நிலநடுக்கம் ஏற்பட்டது.
* மார்ச் 3 - ஐக்கிய இராச்சியம் மற்றும் பிரான்ஸ் சீனா மீது போரை அறிவித்தன.
* மார்ச் 21 - ஜப்பான், டோக்கியோவில் நிகழ்ந்த நிலநடுக்கத்தில் 100,000 க்கும் அதிகமானோர் கொல்லப்பட்டனர்.
* மார்ச் 23 - எலிஷா ஓட்டிசின் முதலாவது உயர்த்தி (elevator) நியூயோர்க் நகரில் அமைக்கப்பட்டது.
* மார்ச் 25 - ஒலியை முதன் முதலில் பதிவு செய்யும் போனாட்டோகிராஃப் என்ற கருவியை பிரெஞ்சுக்காரரான லியோன் ஸ்கொட் கண்டுபிடித்து காப்புரிமம் பெற்றார்.
* மே 1 - யாழ்ப்பாண நகரில் முதலியார் சந்தியாகுப்பிள்ளை என்பவரால் தனியார் தமிழ்ப் பள்ளி ஒன்று தொடங்கப்பட்டது.
* மே 10 - சிப்பாய்க்கலகம்: பிரித்தானிய கிழக்கிந்தியக் கம்பனியின் சிப்பாய்கள் தமது பிரித்தானிய அதிகாரிகளுக்கெதிராக கிளர்ச்சியை ஆரம்பித்தனர். மே 11 இல் டில்லியைக் கைப்பற்றினர்.
* ஜூன் 1 - ஆணல்ட் சதாசிவம்பிள்ளை உதயதாரகை இதழின் ஆசிரியராக கரோல் விஸ்வநாதபிள்ளையிடம் இருந்து பொறுப்பேற்றார்.
* ஜூலை 15 - சிப்பாய்க்கலகம்: கான்பூரில் இரண்டாவது படுகொலைகள் இடம்பெற்றன.
* ஆகஸ்ட் - கல்கத்தா பல்கலைக்கழகம் ஆரம்பிக்கப்பட்டது.
* செப்டம்பர் 11 - யூட்டாவில் மெடோஸ் மலை படுகொலைகள் இடம்பெற்றன. நூற்றுக்கும் அதிகமான ஆர்கன்சஸ் குடியேற்றவாசிகள் கொல்லப்பட்டனர்.
* செப்டம்பர் 12 - வட கரோலினாவில் அமெரிக்கக் கப்பலொன்று மூழ்கியதில் 425 பேர் கொல்லப்பட்டனர்.
* அக்டோபர் 24 - உலகின் முதலாவது காற்பந்தாட்ட அணியான ஷெஃபீல்ட் காற்பந்தாட்ட அணி இங்கிலாந்தில் ஆரம்பிக்கப்பட்டது.
* நவம்பர் - கொழும்பு பொன்னம்பலவாணேஸ்வரர் கோயில் அமைக்கப்பட்டது.
* டிசம்பர் 16 - இத்தாலியின் நேப்பில்சில் இடம்பெற்ற 6.9 நிலநடுக்கம் 11,000 பேரைக் கொன்றது.
* டிசம்பர் 31 - கனடாவின் தலைநகராக ஒட்டாவா நகரை எலிசபெத் மகாராணி தெரிவு செய்தார்.

## நாள் அறியப்படாதவை
* பிரித்தானியாவில் நாடாளுமன்ற அனுமதி இன்றி மணமுறிவு செய்வது சட்டபூர்வமாக்கப்பட்டது.
* ஹாலிவூட் அமைக்கப்பட்டது.
* பம்பாய் பல்கலைக்கழகம் ஆரம்பிக்கப்பட்டது.
* முகலாயப் பேரரசு பிரித்தானியரால் அழிக்கப்பட்டது.

## பிறப்புகள்
* பெப்ரவரி 22 - பேடன் பவல், சாரணர் இயக்க நிறுவனர் (இ. 1941)

## இறப்புகள்
* ஜூலை 26 - ஒராசியோ பெட்டாச்சினி, யாழ்ப்பாணம் ஆயர்

## 1857 நாட்காட்டி

## மேற்கோள்கள்

*
பேஜா ஸ்டொயாகொவிக்

**ப்ரேட்றாக் "பேஜா" ஸ்டொயாகொவிக்** (செர்பிய மொழி:Predrag "Peja" Stojaković, பிறப்பு - ஜூன் 9, 1977) செர்பியா கூடைப்பந்து ஆட்டக்காரர் ஆவார். இவர் என். பி. ஏ.-இல் நியூ ஓர்லியன்ஸ் ஹார்னெட்ஸ் என்ற அணியில் விளையாடுகிறார். என். பி. ஏ.-இல் மூன்று புள்ளி கூடைகள் எறியர வீரர்களில் இவர் ஒரு உயர்ந்த வீரர் ஆவார்.

பகுப்பு:கூடைப்பந்து விளையாட்டு வீரர்கள்
பகுப்பு:1977 பிறப்புகள்
பகுப்பு:வாழும் மக்கள்
செயின்ட் லூயிஸ் (மிசோரி)

**செயின்ட் லூயிஸ்** (St. Louis) ஐக்கிய அமெரிக்காவின் மிசோரி மாநிலத்திலுள்ள ஒரு பிரதான நகரமாகும்.

பகுப்பு:அமெரிக்க நகரங்கள்
பகுப்பு:மிசோரி
பகுப்பு:ஒலிம்பிக் விளையாட்டுகள் நடைபெற்ற நகரங்கள்
எம். நைட் சியாமளன்

**எம். நைட் ஷியாமளன்** அல்லது **மனோஜ் நெல்லியாட்டு ஷியாமளன்**(பிறப்பு ஆகஸ்டு 6, 1970, மாஹே, இந்தியா) புகழ்பெற்ற ஹாலிவுட் இயக்குநர் ஆவார். இவரின் முதலாம் ஹாலிவுட் திரைப்படம், த சிக்ஸ்த் சென்ஸ், ஆறு ஆஸ்கர் விருதுகளிற்குப் பரிந்துரைக்கப்பட்டது. இவர் மாஹேயில் ஒரு மலையாளி அப்பாவுக்கும் ஒரு தமிழ் அம்மாவுக்கும் பிறந்து பிலடெல்பியாவின் ஒரு புறநகரத்தில் வளர்ந்தார்.

## இயக்கிய படங்கள்
* ப்ரெயிங் வித் ஏங்கர் (1992)
* வைட் அவேக் (1998)
* த சிக்ஸ்த் சென்ஸ் (1999)
* அன்பிரேக்கபில் (2000)
* சைன்ஸ் (2002)
* த வில்லெஜ் (2004)
* லேடி இன் த வாட்டர் (2006)
* அவதார்: த லாஸ்ட் ஏயர்பென்டர் (2008)
* த ஹாப்பெனிங் (2008)
* அபாய கிரகம் (2013)

## மேற்கோள்கள்

பகுப்பு:திரைப்பட இயக்குநர்கள்
பகுப்பு:இந்திய அமெரிக்கர்கள்
பகுப்பு:அமெரிக்கத் தமிழர்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:பத்மசிறீ விருது பெற்ற கலைத் துறையினர்
ஆண்குறிப் பெரிதாக்கம்

**ஆண்குறிப் பெரிதாக்கம்** என்பது மனித ஆண்குறியின் அளவினைப் பெரிதாக்கும் முயற்சியாகும். இது ஒரு தொழிற்றுறையாக வளர்ச்சியடைந்துள்ளது. உடற்பயிற்சிகள், கருவிகள், மருத்துவம் போன்றவற்றைப் பயன்படுத்தி ஆண்குறியின் அளவை அதிகரிக்கும் முயற்சிகள் நடைபெறுகின்றன. இவற்றின் சாத்தியம் பற்றி ஆதரவானதும் எதிரானதுமான முடிவுகள் அறிவிக்கப்பட்டுள்ளன. ஆனால் பிரபலமாக அறியப்பட்ட அறிவியல் சான்றாதாரங்கள் ஏதும் இதுவரை வெளியாகவில்லை.

மனிதனது ஆண்குறியைப் பெரிதாக்கும் முயற்சிகள் பல நூற்றாண்டுகளின் முன்பேயே தொடங்கி விட்டன. ஆண்குறியில் ஓர் எடையைத் தொங்கவிடுவதன் மூலம் அதன் நீளத்தை அதிகரிக்க முயன்றுள்ளனர். இது ஓரளவு ஆபத்தானதுமாகும். சில ஆபிரிக்க இனக்குழுக்கள் 2000 ஆண்டுகளின் முன்னர் இம்முறையைப் பின்பற்றியதாச் சொல்லப்படுகிறது.

தற்காலத்தில் ஆண்குறையைப் பெரிதாக்கவல்லவை எனப் பல மருந்துகள் விற்பனையாகின்றன. ஆண்குறியின் நீள, அகலத்தை அதிகரிப்பதற்கான சத்திர சிகிச்சைகளும் மேற்கொள்ளப்படுகின்றன. ஓர் ஆய்வில் ஆண்குறியைப் பெரிதாக்கும் சத்திரசிகிச்சைக்குட்பட்ட ஆண்களில் பெரும்பாலானோர் திருப்தியின்மையை தெரிவித்துள்ளனர்.

## மேற்கோள்கள்

பகுப்பு:ஆண்குறி
கேன்சஸ் நகரம் (மிசூரி)

**கேன்சஸ் நகரம்** (*Kansas City*) என்பது அமெரிக்காவின் மிசோரி மாநிலத்தின் மிகப்பெரிய நகரம் ஆகும்.

## மேற்கோள்கள்

பகுப்பு:அமெரிக்க நகரங்கள்
பகுப்பு:மிசோரி
வலேரி பொல்யாக்கொவ்

**வலேரி விளாதிமீரவிச் பொல்யாக்கொவ்** (*Valeri Vladimirovich Polyakov*, , 27 ஏப்ரல் 1942 – 7 செப்டம்பர் 2022) என்பவர் ஒரு சோவியத், உருசிய விண்ணோடி ஆவார். 14 மாதங்களுக்கும் மேலாக (437 நாட்கள் 18 மணிநேரம்) தொடர்ந்து மீர் விண்வெளி நிலையத்தில் தங்கியிருந்து, அதிக நேரம் விண்வெளியில் தங்கியதற்காக சாதனை படைத்தவர்.  அவரது ஒருங்கிணைந்த விண்வெளி அனுபவம் 22 மாதங்களுக்கும் மேலாகும்.

1972 இல் ஒரு விண்வெளி வீரராகத் தேர்ந்தெடுக்கப்பட்ட வலேரி, 1988 இல் சோயூசு டிஎம்-6 இல் விண்வெளிக்கு தனது முதல் விண்வெளிப் பயணத்தை மேற்கொண்டு, 240 நாட்களுக்குப் பிறகு சோயூசு டிஎம்-7 இல் பூமிக்குத் திரும்பினார். 1994-1995 இல் விண்வெளியில் தனது இரண்டாவது பயணத்தின் போது, சோயூசு டிஎம்-18 இல் ஏவுவதற்கும் டிஎம்-20 உடன் தரையிறங்குவதற்கும் இடையில் 437 நாட்கள் விண்வெளியில் செலவழித்து, ஒரு தனிநபரால் அதிக நேரம் விண்வெளியில் தொடர்ந்து செலவழித்த சாதனையைப் படைத்தார்.

## தொடக்க வாழ்க்கை
சோவியத் ஒன்றியத்தில் தூலா நகரில் பிறந்த இவர் 1972 மார்ச் 22 இல் விண்வெளிப் பயணத்துக்காக மூன்றாம் மருத்துவப் பிரிவில் சேர்க்கப்பட்டார். 1995 சூன் 1 இல் இளைப்பாறினார். வலேரி தூலாவில் தனது ஆரம்பக் கல்வியை 1959 இல் முடித்து மாஸ்கோவில் முதலாம் மருத்துவக் கல்லூரியில் சேர்ந்து மருத்துவப் பட்டம் பெற்றார். பின்னர் வானியல் மருத்துவத்தில் சிறப்பு பயிற்சி பெற்றார்.

## விண்வெளிப் பயணங்கள்
* சோயூசு டிஎம்-6 / சோயூசு டிஎம்-7 – 28 ஆகத்து 1988 முதல் 27 ஏப்ரல் 1989 வரை – 240 நாட்கள், 22 மணி, 34 நிமி
* சோயூசு டிஎம்-18 / சோயூசு டிஎம்-20 – 8 சனவரி 1994 முதல் 22 மார்ச் 1995 – 437 நாட்கள், 17 மணி, 58 நிமி.

## விருதுகள்
* உருசியக் கூட்டமைப்பின் வீரர்
* சோவியத் ஒன்றியத்தின் வீரர்
* செவாலியே விருது (பிரான்சு)
* லெனின் பதக்கம்
* அசுத்தூரியாசு இளவரசர் விருது (எசுப்பானியா)
* பரசாத் பதக்கம் (கசக்கசுத்தான்)

## மேற்கோள்கள்

## வெளி இணைப்புகள்
* Spacefacts biography

பகுப்பு:1942 பிறப்புகள்
பகுப்பு:2022 இறப்புகள்
பகுப்பு:உருசிய விண்வெளி வீரர்கள்
பகுப்பு:சோவியத் விண்வெளி வீரர்கள்
பகுப்பு:சோவியத் மருத்துவர்கள்
கென்யா மலை

[thumb|right|350px|[கென்யாவில் கென்யாமலை இருக்கும் இடத்தின் வரைபடம்]]

**கென்யா மலை** கென்யா நாட்டின் யாவற்றினும் உயரமான மலையும், ஆப்பிரிக்காக் கண்டத்தின் மலைகள் யாவற்றினும் இரண்டாவது மிக உயரமான மலையும் ஆகும். கென்யா மலை ஆப்பிரிக்காவில் கிளிமஞ்சாரோ மலைக்கு அடுத்த மிக உயரமான மலை. கென்யா மலையில் உள்ள உயரமான மூன்று முகடுகள்: *பாட்டியன்* (Batian) 5,199 மீ  (17,058 அடி), நெலியோன் (Nelion ) 5,188 மீ - (17,022 அடி), மற்றும்  லெலானா (Lenana) 4,985 மீ (16,355&nbsp;ft). கென்யா மலை கென்யா நாட்டின் நடுவே நிலநடுக்கோட்டுக்குத் தெற்கே 150 கி.மீ தொலைவில் நைரோபிக்கு வடக்கு-வடகிழக்காக திசையில் அமைந்துள்ளது. கென்யா மலையைச் சூழ்ந்துள்ள 620 கி.மீ2 (240 cathura mail) பரப்பளவுள்ள இடம், கென்யாவின் தேசிய புரவு இடமாக (Mount Kenya National Park) பாதுகாக்கப்பட்டு வருகின்றது. இவ்விடம் ஐக்கிய நாடுகள் அவையின் (யுனெசுக்கோவின்) உலக மரபு சிறப்பிடமாக (World Heritage Site) அறிவிக்கப்பட்டுள்ளது. ஆண்டுதோறும் 15,000 பேர் இங்கு வருகை புரிகிறார்கள் 

## மேற்கோள்களும் அடிக்குறிப்புகளும்


பகுப்பு:கென்யா
பகுப்பு:ஆப்பிரிக்க மலைகள்
கரான் பட்லர்

**ஜேம்ஸ் கரான் பட்லர்** (ஆங்கிலம்:James Caron Butler, பிறப்பு - மார்ச் 13, 1980) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் வாஷிங்டன் விசர்ட்ஸ் என்ற அணியில் விளையாடுகிறார்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
ரஞ்சனா எழுத்துமுறை

**ரஞ்சனா எழுத்துமுறை** என்பது பிராமியில் இருந்து தோன்றிய ஒரு அபுகிடா  எழுத்துமுறையாகும். இந்த எழுத்துமுறை நேபால் பாசா  மொழியினை எழுத முதன்மையாக பயன்படுகிறது. மேலும் இது இந்தியா, திபெத், மங்கோலியா போன்ற பகுதிகளின் பௌத்த மந்திரங்களை எழுத பயன்படுகிறது.

## பயன்பாடு
ரஞ்சனா எழுத்துமுறை ஒரு பிராமிய எழுத்துமுறையாகும். இது தேவநாகரி எழுத்துமுறையோடு பல ஒற்றுமைகளைக்கொண்டது. இந்த எழுத்துமுறை மகாயான மற்றும் வஜ்ரயான  பௌத்த மடங்களில் ஓம் மணி பத்மே ஹூம்  போன்ற மந்திரங்களையும் பௌத்த சூத்திரங்களை எழுத பயன்படுத்தப்படுகிறது. பிரசலித் எழுத்துமுறை யுடன் இதுவும் நேபாள எழுத்துமுறைகளுள் ஒன்றாக கருதப்படுகிறது. 

பிக்‌ஷு ஆனந்தர் கி.பி 1215 ஆம் ஆண்டில் ஆரிய அஷ்டசஹஸ்ரிக பிரக்ஞாபாரமித சூத்திரத்தை ரஞ்சனா எழுத்துமுறையிலேயே எழுதினார்

## சமீபத்திய முன்னேற்றம்

இருபாதாம் நூற்றாண்டின் மத்தியில் கிட்டத்தட்ட பயன்படாத நிலைக்கு சென்ற இவ்வெழுத்துமுறை தற்காலத்தில் எழுச்சியை சந்தித்துக்கொண்டிருக்கிறது.  நேபாளத்தில் உள்ள காத்மாண்டு மாநகராட்சி,  லலித்பூர் துணை மாநகராட்சி, பக்தபூர் நகராட்சி போன்ற உள்ளாட்சி அமைப்புகள் இவ்வெழுத்துமுறையினை அறிவிப்பு பலகைகளிலும், பிற இடங்களிலும் பயன்படுத்தி வருகின்றன. மேலும் இந்த எழுத்துமுறையினை ஊக்கிவிக்கவும் அழிவில் இருந்து காப்பாற்றவும் பல பயிற்சி வகுப்புகள் நடத்தப்படுகின்றனர். இந்த எழுத்துமுறை நேபாள் பாசா இயக்கத்தினாரால் ஆதரவளிக்கப்பட்டு, செய்திதாள்கள் மற்றும் வலைத்தளங்களில் பயன்படுத்தப்படுகின்றன. 

நேபாள-ஜெர்மானிய திட்டம் ஒன்று ரஞ்சனா கையெழுத்துபிரதிகளை பாதுகாப்பத்தில் ஈடுபாடு காட்டுகின்ற்னhttp://malaiya.tripod.com/ranjana/

ரஞ்சனா எழுத்துமுறையினை யூனிகோடில் சேர்ப்பதற்கான கோரிக்கையும் விடப்பட்டு அதற்கு வரைவறிக்கையும் தரப்பட்டுள்ளதுhttp://www.evertype.com/standards/tai/newari.pdf
     

## வெளி இணைப்புகள்
*ஆம்னிகிளாட்டில் ரஞ்சனா எழுத்துமுறை
*யூனிகோடில் ரஞ்சனாவை சேர்ப்பதற்கான கோரிக்கை
*ஜ்வஜலபாa
*ரஞ்சனா எழுத்துமுறை

பகுப்பு:நேவார்
பகுப்பு:பிராமிய எழுத்துமுறைகள்
நுட்பியல் ஒற்றைப்புள்ளி

[thumb|right|350px|When plotted on a [logarithmic scale|logarithmic graph, 15 separate lists of paradigm shifts for key events in உலக வரலாறு show an exponential trend. Lists prepared by, among others, கார்ல் சேகன், Paul D. Boyer, பிரித்தானிக்கா கலைக்களஞ்சியம், American Museum of Natural History and அரிசோனா பல்கலைக்கழகம், compiled by Ray Kurzweil.]]
தொழில் நுட்பத்தால், மாந்தர்களின் வாழ்வில் உந்தப்படும் நிகழ்வுகளின் இடைவெளி மாற்றங்கள் மடக்கை முறையில் குறைந்து வருகின்றன. இவ்வாறான மாற்றங்கள் ஒருமித்து (குவிந்து) மனித வாழ்வு மீண்டும் மீள முடியாதவாறு வர இருக்கும் ஒரு காலகட்டமே **நுட்பியல் ஒற்றைப்புள்ளி** (technological singularity) எனப்படுகிறது. இம்மாற்றம் எவ்வாறு அமையும் என்று தெளிவாக எதிர்கூறமுடியாது, ஆனால் குமுகம் (சமூகம்), அரசியல், சூழல், பொருளியல் என அனைத்து தளங்களிலும் மாற்றம் இருக்கும். மனித இருப்பின் பொருள் அல்லது தன்மையைக் கூட இந்த நிகழ்வு மாற்றி அமைக்கலாம் என்று ஒற்றைப்புள்ளியாளர்கள் கருதுகின்றனர். இந்தக் கருதுகோளுக்கு வலுவான அறிவியல் அடிப்படை இன்னும் இல்லை.

## இயற்பியிலில் ஒற்றைப்புள்ளி
ஒற்றைப்புள்ளி என்ற எண்ணக்கரு இயற்பியிலில் இருந்து எடுத்தாளப்படுகிறது. இயற்பியலில் ஒற்றைப்புள்ளியியே கருங்குழிக்கும் விளிம்பு வானத்துக்குமான இறுதி எல்லை அல்லது புள்ளி ஆகும்.

## ஒற்றைப்புள்ளி நோக்கி விமர்சனங்கள்
நுட்பியல் ஒற்றைப்புள்ளி உலகில் காணப்படும் பன்முகத் தன்மையை, ஏற்றத்தாழ்வை கவனத்தில் எடுக்கவில்லை. ஒரு குறிப்பிட்ட மக்கள் குழு அதி வலு உள்ளவர்களாக படிவளர்ச்சி அடைய மற்றவர்கள் அனுமதிப்பர்களா? அப்படி படிவளர்ச்சி அடைந்தால் மற்றவர்கள் எவ்வாறு எதிர்கொள்வார்கள்? இன்று பொருளாதார நோக்கில் பின் தங்கிய மனித குழுக்கம் போன்று, மனித இனம் படிவளர்ச்சி பெற்ற இனம், பின் தங்கிய இனம் என்று உயிரியல் நோக்கிலும் இரண்டாக பிளவுபடுமா? இவ்வாறு பலவேறு கேள்விகள் எழுகின்றன.

### நுட்பியல் ஒற்றைப்புள்ளியும் மார்க்சிய கோட்பாடும்
நுட்பியல் ஒற்றைப்புள்ளி கோட்பாட்டையும் மார்க்சிய வர்க்க புரட்சி கோட்பாட்டையும் ஒப்பிட்டு பலர் கருத்து தெரிவித்துள்ளார்கள். இரண்டும் கடந்த கால நிகழ்வுகளை அவதானித்து வரவிருக்கும் காலகட்டம் ஒன்றை விவரிக்கின்றன. மார்க்சியம் வரலாற்று அரசியல் மாற்றத்தையும், நுட்பியல் ஒற்றைப்புள்ளி வரலாற்றுத் தொழில்நுட்ப மாற்றத்தையும் முதன்மைப்படுத்தி வருவதுரைக்கின்றன. இரண்டிலும் அடிப்படையில் முன்னேற்றம் என்ற கரு இழையோடுகிறது. நுட்பியல் ஒற்றைப்புள்ளி ஒரு குறிப்பிட்ட காலத்தைத் தந்தாலும், அந்தக் காலம் பிற்போடப்படக்கூடியதே. எனவே இரண்டு கோட்பாடுகளும் பிழை என்று இறுதியாக நிரூபிக்க முடியாதவை, ஆகையால் இரண்டையும் அறிவியல் கோட்பாடுகளாகக் கருத முடியாது.

பகுப்பு:தொழில்நுட்பமும் சமூகமும்
பகுப்பு:எதிர்காலவியல்
நகர்ப்புற வெப்பத்தீவு

thumb|300px
பல்வேறு காரணங்களால் நகர்ப்புற வளிமண்டலம் மற்றும் அதனைச் சூழ்ந்த பகுதிகளிலும் குறிப்பிடத்தக்க அளவு கூடிய வெப்பநிலை கொண்டதாகக் காணப்படும். இது **நகர்ப்புற வெப்பத்தீவு** (urban heat island) எனப்படுகின்றது. இந்த வெப்பநிலை வேறுபாடு பகலைவிட இரவிலும், கோடை காலத்தைவிட, மாரி காலத்திலும் அதிகமாக இருக்கும். காற்றோட்டம் குறைவாக இருக்கும்போதும் இவ்வேறுபாடு அதிகமாகக் காணப்படும். நகர்ப்புற வெப்பத்தீவுக்கான முதன்மையான காரணம் நகர்ப்புற வளர்ச்சியின்போது நில மேற்பரப்பின் இயல்பு மாற்றப்படுவதாகும். நகரப்பகுதிகளில் அதிக ஆற்றல் பயன்பாட்டினால் விளையும் கழிவு வெப்பம் இதற்கு இன்னொரு காரணமாகும். மக்கள் நெருங்கி வாழும் பகுதிகள் வளர்ச்சியடையும்போது நிலப்பகுதிகள் மேன்மேலும் கூடிய அளவில் மாற்றம் அடைவதால் அதற்கு ஒப்ப வெப்பநிலையிலும் அதிகரிப்புக் காணப்படும்.

## காரணங்கள்
thumb|250px|வெப்பம் (மேல்) மற்றும் தாவரப் பரம்பல் (கீழ்) ஆகியவற்றைக் காட்டும் படங்கள். 2002 ஆகஸ்ட் 14 ஆம் தேதி நாசாவின் லாண்ட்சட் செய்மதியால் எடுக்கப்பட்ட நியூ யார்க் நகரின் அகச்சிவப்புக் கதிர்ப் படங்கள். தாவரங்கள் அதிகமாக உள்ள பகுதிகளில் வெப்பம் குறைவாகவும், தாவரங்கள் குறைவான இடங்களில் வெப்பம் கூடுதலாக இருப்பதையும் கவனிக்கவும். 
நகர்ப்புற வெப்பத்தீவுக்கான காரணங்கள் பல. கட்டிடங்கள் நெருக்கமாக இருப்பதால் வெப்பம் வெளியே இழக்கப்படுவது குறைவாக உள்ளது. நகரப் பகுதிகளில் காணும் மேற்பரப்புக்களின் வெப்ப இயல்புகளில் ஏற்பட்ட மாற்றங்களும், தாவரங்களினால் ஏற்படக்கூடிய ஆவியுயிர்ப்புக் குறைவாக உள்ளமையும் மேலும் இரண்டு முக்கியமான காரணிகள் ஆகும். நகரப் பகுதிகளில் உள்ள மேற்பரப்புக்கள் பெரும்பாலும், அஸ்பால்ட்டு, காங்கிறீற்று போன்றவையாக உள்ளன. இவற்றின் வெப்பக் கொள்ளளவு, வெப்பக் கடத்துதிறன் என்பனவும், வெப்பத்தை உறிஞ்சும்தன்மை, வெளிவிடும்தன்மை என்பனவும் சூழவுள்ள நாட்டுப்புறப் பகுதிகளில் காணப்படும் மேற்பரப்புகளிலும் வேறுபாடாக உள்ளன. இது ஆற்றல் சமநிலையில் மாற்றம் உண்டாகி, நகரப்பகுதி வெப்பநிலை உயர்வதற்குக் காரணமாகின்றது.

இவற்றுடன், நகரங்களில் காணப்படும் உயரமான கட்டிடங்கள், சூரியக் கதிர்வீச்சைப் பலமுறை தெறிப்பதற்கும், உறிஞ்சுவதற்கும் ஏற்ற வகையில் பல மேற்பரப்புக்களைக் கொண்டுள்ளன. இது நகரப்பகுதிகளைச் சூடேற்றுவதற்கான செயற்திறன் மிக்க ஒன்றாக உள்ளது. இது கன்யன் விளைவு எனப்படுகின்றது. கட்டிடங்கள் காற்றோட்டத்தைத் தடுப்பதாலும், மேற்காவுகை மூலம் வெப்பம் இழக்கப்படுவது குறைகிறது. தொழிற்சாலைகள், வளிப்பதனப் பொறிகள் என்பவற்றிலிருந்து வெளியேறும் கழிவு வெப்பமும் நகரங்களில் வெப்பநிலை அதிகரிப்புக்குக் காரணமாக அமைகின்றது.

மாசுப்பொருட்கள் பல வளிமண்டலத்தின் கதிர்வீசும் தன்மையில் மாற்றங்களை உண்டாக்கக் கூடியன என்பதால், நகரப்பகுதிகளில் காணப்படும் உயர்ந்த அளவு மாசடைந்த சூழலும் நகர்ப்புற வெப்பத்தீவு விளைவுக்குப் பங்களிக்கின்றன.

பகுப்பு:தட்பவெப்பவியல்
123 உடன்படிக்கை

**123 உடன்படிக்கை** என்பது 1954ஆம் ஆண்டு ஐக்கிய அமெரிக்கா இயற்றிய அணு ஆற்றல் சட்டத்தின் 123வது பகுதியான "மற்றைய நாடுகளுடனான உடன்பாடு" என்ற தலைப்பில் உள்ள உடன்படிக்கையைக் குறிக்கும். இந்த உடன்படிக்கை ஐக்கிய அமெரிக்கா ஏனைய நாடுகளுடன் அணுக்கரு தொடர்பில் ஏற்றுக் கொள்ளும் ஒப்பந்தங்களுக்கான முன் நிபந்தனைகளை வரையறுக்கிறது.

இது வரை, ஐக்கிய அமெரிக்கா கிட்டத்தட்ட 25 நாடுகளுடன் 123-உடன்படிக்கையை ஏற்படுத்திக் கொண்டுள்ளது. அவற்றில் சில:

* மொரோக்கோ
* உக்ரேன்
* ருமேனியா
* ஜப்பான் (with automatic re-processing rights)
* Euratom (with automatic re-processing rights)
* சீனா (with re-processing rights, requiring approval per each request)
* சுவிட்சர்லாந்து
* இந்தியா (உடன்படிக்கையின் வரைவு முடிந்துள்ளது, இந்திய இடதுசாரிக் கட்சிகள் எதிர்ப்புத் தெரிவித்து வருகின்றன)

## இவற்றையும் பார்க்கவும்
* Tarapur Atomic Power Station
* அணுக்கரு ஆற்றலின் அமைதிவழிப் பயனாக்கம் தொடர்பான அமெரிக்க-இந்திய உடன்படிக்கை

## மேற்கோள்கள்


பகுப்பு:இந்தியா
பகுப்பு:அணுவியல்
பகுப்பு:பன்னாட்டு ஒப்பந்தங்கள்
பகுப்பு:அர்கெந்தீனாவின் ஒப்பந்தங்கள்
பகுப்பு:ஆத்திரேலியாவின் ஒப்பந்தங்கள்
பகுப்பு:வங்காளதேசத்தின் ஒப்பந்தங்கள்
பகுப்பு:பிரேசிலின் ஒப்பந்தங்கள்
பகுப்பு:கனடாவின் ஒப்பந்தங்கள்
பகுப்பு:கொலம்பியாவின் ஒப்பந்தங்கள்
பகுப்பு:எகிப்தின் ஒப்பந்தங்கள்
பகுப்பு:இந்தியாவின் ஒப்பந்தங்கள்
பகுப்பு:இந்தோனேசியாவின் ஒப்பந்தங்கள்
பகுப்பு:யப்பானின் ஒப்பந்தங்கள்
பகுப்பு:கசக்கஸ்தானின் ஒப்பந்தங்கள்
பகுப்பு:மொரோக்கோவின் ஒப்பந்தங்கள்
பகுப்பு:தென்னாப்பிரிக்காவின் ஒப்பந்தங்கள்
பகுப்பு:தென் கொரியாவின் ஒப்பந்தங்கள்
பகுப்பு:சுவிட்சர்லாந்தின் ஒப்பந்தங்கள்
பகுப்பு:தாய்லாந்தின் ஒப்பந்தங்கள்
பகுப்பு:சீனாவின் ஒப்பந்தங்கள்
பகுப்பு:ஐக்கிய அரபு அமீரகத்தின் ஒப்பந்தங்கள்
பகுப்பு:ஐக்கிய அமெரிக்காவின் ஒப்பந்தங்கள்
பகுப்பு:துருக்கியின் ஒப்பந்தங்கள்
குர்து மக்கள்

**குர்து மக்கள்** மத்திய கிழக்கின் தென் கிழக்கு துருக்கி, வட கிழக்கு சிரியா, வடக்கு இராக் (மேல் மெசொப்பொத்தேமியா), வடமேற்கு ஈரான் மற்றும் தென்மேற்கு ஆர்மீனியா நாடுகளின் மலைப்பகுதிகளில்   25 முதல் 35 மில்லியன் வரையிலான குர்து இன மக்கள் வசிக்கின்றனர்.  இனம், கலாச்சாரம், மொழி அடிப்படையில் ஒன்றுபட்ட தனி சமுதாயத்தினராக இருந்தாலும், இயல்பாகப் பயன்படுத்தும் பேச்சு மொழி எதுவும் கிடையாது. பெரும்பாலானவர்கள் சன்னி இஸ்லாமியர்களாக இருந்தாலும், வெவ்வேறு மதங்கள், நம்பிக்கைகளைப் பின்பற்றி வருகிறார்கள். குர்து ஜனநாயகப் படைகள் இசுலாமிய அரசு தீவிரவாதிகளின் பிடியிலிருந்து வடகிழக்கு சிரியா மற்றும் வடக்கு ஈராக் பகுதிகளை கைப்பற்றினர். 

குர்தி மொழியைப் பேசும் ஒரு தொன்ம மக்களான இவர்கள் வாழும் நிலப்பரப்பு குர்திஸ்தான் என்று அவர்களால் அழைக்கப்படுகிறது. குர்திஸ்தான் துருக்கி, சிரியா, ஈராக், ஈரான் ஆகிய நாடுகளில் இருக்கும் தொடரான நிலப்பரப்பைக் குறிக்கின்றது. இதை ஒரு தனி நாடாக ஆக்க வேண்டும் என்று குர்து மக்கள் போராட்டம் நடத்தி வருகின்றனர்.

## குர்து பேரரசு
### அய்யூப்பிய வம்சம்
குர்து இனத்து அய்யூப்பிய வம்சத்தின் சுல்தான் சலாகுத்தீன் மற்றும் அவரது வழித்தோன்றல்கள் 1174 முதல் 1254 முடிய 80 ஆண்டுகள் லெவண்ட் பிரதேசமான தற்கால சிரியா, லெபனான், இஸ்ரேல், பாலஸ்தீனம், ஜோர்தான் பகுதிகளை ஆட்சி செய்தனர்.

## இதனையும் காண்க
* குர்திஸ்தான்
* துருக்கிய குர்திஸ்தான்
* சிரிய குர்திஸ்தான்
* ஈராக்கிய குர்திஸ்தான்
* தெற்கு குர்திஸ்தான்
* ஈரானிய குர்திஸ்தான்

## மேற்கோள்களும் குறிப்புகளும்


## வெளி இணைப்புகள்

*  சொந்தமாக ஒரு நாடு இல்லாததால் வாடி வதையும் குர்து மக்கள் (காணொளி)
* Kurds, Encyclopædia Britannica.
* Kurd, Encyclopædia Britannica.
* The Kurds: People without a country, Encyclopædia Britannica.
* The Kurdish Institute of Paris Kurdish language, history, books and latest news articles.
* The Encyclopaedia of Kurdistan
* Istanbul Kurdish Institute 
* The Kurdish Center of International Pen 
* Kurdish Library, supported by the Swedish Government.
* Ethnic Cleansing and the Kurds
* The Kurds in the Ottoman Hungary by Zurab Aloian
* "The Other Iraq" Kurdish Information Website


பகுப்பு:ஈராக்கிய இனக்குழுக்கள்
பகுப்பு:இசுலாமியப் பிரிவுகள்
பகுப்பு:குர்திஸ்தான்
சிக்காசோ மொழி

**சிக்காசோ மொழி** முஸ்கோஜிய மொழிக் குடும்பத்தைச் சேர்ந்த ஒரு தொல்குடி அமெரிக்க மொழியாகும். ஒட்டுநிலை மொழியாகிய இது எழுவாய் செயப்படுபொருள் பயனிலை என்னும் ஒழுங்கையுடைய மொழியாகும். இம்மொழி, சொக்ட்டோ மொழிக்கு நெருங்கிய உறவுடையது எனினும், இவற்றில் ஒன்றைப் பேசுவோர் மற்றதை முழுமையாகப் புரிந்து கொள்ளமுடியும் என்பதற்கில்லை. தற்போது தென்கிழக்கு ஒக்லஹோமாவில் அடாவைச் சுற்றிய பகுதிகளில் வாழ்ந்து வரும் சிக்காசோ பழங்குடியினர் இம் மொழியைப் பேசுகின்றனர். 

## ஒலிகள்

### மெய்யொலிகள்
சிக்காசோ மொழியில் 16 மெய்யொலிகள் உள்ளன. கீழுள்ள அட்டவணையில் மெய்யொலிகள் ஒலியெழுத்தாக எழுதப்பட்டுள்ளன. ஒலியெழுத்து, அனைத்துலக ஒலியியல் எழுத்து முறையிலிருந்து வேறுபடும்போது, ஒவ்வொரு மெய்யொலியினதும் ஒலியியல் குறிகள் அனைத்துலக ஒலியியல் எழுத்துக்களிலும் தரப்பட்டுள்ளன. 

*  இதழ் மெல்லண்ணம் ஆகும்.
* ஒலிப்பற்ற வெடிப்பொலிகள்  என்பன மூச்சுடை ஒலிகள்  ஆகின்றன, சிறப்பாகச் சொற்களின் தொடக்கத்தில்.

பகுப்பு:முஸ்கோஜிய மொழிகள்
பகுப்பு:ஓக்லகோமா
திபெத்திய மக்கள்

**திபெத்திய மக்கள்** (*Tibetan people*) திபெத்தை இயலிடமாகக் கொண்ட மக்களையும் மேற்கில் நடுவண் ஆசியாவிலிருந்து மியான்மார், சீனா வரையில் பரந்து வாழும் மக்களையும் குறிக்கும்.

திபெத்திய மக்களின் எண்ணிக்கை 1959 ஆம் ஆண்டில் இருந்து 6,330,567 முதல் 5.4 மில்லியன் வரையில் குறைந்துள்ளதாக நாடு கடந்த நிலையில் உள்ள திபெத்திய அரசு தெரிவித்துள்ளதுhttp://www.tibet.com/WhitePaper/white8.html . ஆனாலும் மக்கள் சீனக் குடியரசு திபெத்தியர்களின் எண்ணிக்கை 2.7 மில்லியனில் இருந்து 5.4 மில்லியன் வரை அதிகரித்துள்ளதாகத் தெரிவித்துள்ளதுhttp://www.tibetology.ac.cn/article2/ShowArticle.asp?ArticleID=2764 . திபெத்துக்கு வெளியே இந்தியாவில் 125,000 பேரும், நேபாளத்தில் 60,000 பேரும், பூட்டானில் 4,000 பேரும் வாழ்வதாகத் தெரிவிக்கப்படுகிறது. 1950 இல் மக்கள் விடுதலை இராணுவம் திபெத்தில் நுழைந்தது முதல் கிட்டத்தட்ட 1,200,000 திபெத்தியர்கள் கொல்லப்பட்டதாக திபெத்துக்கு வெளியே வாழும் திபெத்தியர்கள் தெரிவிக்கிறார்கள்

## மேற்கோள்கள்

## வெளி இணைப்புகள்
* Tibetan Government in Exile's Official Website 
* Travel China Guide: Article on modern Tibetan people.
* Life on the Tibetan Plateau: Information on Tibetan culture and history
* Imaging Everest : Article on Tibetan people at the time of early mountaineering.
* Tibetan costume
* Preserving Tibet

பகுப்பு:திபெத்து
பகுப்பு:திபெத்திய மக்கள்
பகுப்பு:இந்தியாவில் புலம்பெயர்ந்தோர்
கமலினி முகர்ஜி

**கமலினி முகர்ஜி** (பிறப்பு: மார்ச் 4, 1980) இந்தியத் திரைப்பட நடிகை ஆவார். கொல்கத்தாவில் பிறந்து வளர்ந்தவர். ஆங்கிலத்தில் பட்டப்படிப்பு முடித்திருக்கிறார். ஃபிர் மிலேங்கே இவர் நடித்த முதல் திரைப்படமாகும். ஆனந்த், கோதாவரி, வேட்டையாடு விளையாடு ஆகியவை இவர் நடித்த வெற்றிப்படங்களில் சில.

## வெளி இணைப்புகள்
* 

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1980 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:வங்காளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:1989 பிறப்புகள்